Muhyiddin Yassin

Mahiaddin bin Md. Yasin (ada 15 Me 1947), suah dikelala enggau nama Muhyiddin Yassin, nya siku kaban politik sereta pengereja pengawa perintah Malaysia ti begawa nyadi Menteri Besai Malaysia kelapan kenyau taun 2020 nyentuk ke maya iya ngelengkaka pengawa iya ba taun 2021 pengudah lenyau sukung parlimen dalam krisis politik 2020–2022. Iya presiden BERSATU, lalu ngarika Pagoh di Dewan Rakyat kenyau taun 1995 sereta kala nyadi Kepala Menteri Johor ari taun 1986 nyentuk ke 1995. Ada ba Johor, Muhyiddin ngepunka pengawa iya dalam pengawa perintah pengudah nembuka pelajar ari Universiti Malaya (UM). Iya niki ngagai pengawa menijar ba bemacham dagang enggi perintah. Ba taun 1978, iya dipilih nyadi Kaban Parlimen ungkup sitak Pagoh. Sekumbang penggal tu, dichiri sekretari parlimen nyadi menteri pekara luar, sapit menteri kandang menua federal lalu udah nya sapit menteri dagang enggau industri. Lebuh nyadi ketuai UMNO Johor, iya nyadi Kepala Menteri kenyau taun 1986 nyentuk ke 1995. Iya pulai ngagai politik federal ba taun 1995. Iya dichiri dalam Kabinet nyadi Menteri Nembiak enggau Lumba. Iya dichiri nyadi Menteri Dagang Dalam Menua enggau Pekara Pengena pengudah pengawa bepilih besai 1999 lalu nyadi sapit presiden UMNO ba taun 2000. Sekumbang Abdullah Ahmad Badawi nyadi menteri besai, Muhyiddin nyadi Menteri Betanam Betupi enggau Industri Bepelasarka Betanam Betupi ari taun 2004 ngagai 2008, lalu udah nya Menteri Dagang Entarabansa enggau Industri ari taun 2008 ngagai 2009. Ba taun 2008, iya bediri minta pilih lalu menang nyadi sapit presiden UMNO lalu dichiri nyadi Sapit Menteri Besai enggau Menteri Pelajar baruh Menteri Besai Najib Razak ba taun 2009. Sekumbang nyadi Menteri Pelajar, Muhyiddin ngujungka guna jaku Inggeris nyadika medium ngajar sains enggau matematik ba sekula rama. Iya mega narit kontroversi pengudah nerangka diri nyadi "Melayu keterubah" lebuh dichabar Penyakal madahka diri nyadi "Malaysia keterubah". Muhyiddin siku orang ti lantang mantah perintah enggau parti iya ketegal skandal 1MDB; berindik ari nya, iya ditingkilka ari pangku pengawa iya maya pengawa ngaduka baru kabinet tengan penggal Najib dalam bulan Julai 2015, ti nyadika penyandang presiden UMNO ti keterubah ditinggalka ari kabinet presiden. Kena bulan Jun 2016, iya dibuai ari UMNO. Iya saum numbuhka parti politik Parti Peribumi Beserakup Malaysia (BERSATU) baruh Mahathir ba tau n2016. Iya pulai ngagai kabinet pengudah gempung parti nya Pakatan Harapan menang pengawa bepilih besai Malaysia 2018. Kena Februari 2020, BERSATU narit diri ari Pakatan Harapan, ngasuh krisis politik nyadi ketegal gerempung nya lenyau majoriti dalam Dewan Rakyat. Pengudah Menteri Besai Mahathir Mohamad ngelengkaka pengawa iya, Muhyiddin mujur numbuhka gerempung baru Perikatan Nasional nengah chara mulih chukup sukung ari KP deka numbuhka perintah majoriti lalu dichiri nyadi menteri besai kena 1 Mach. Mayuh ari pengawa nyadi menteri besai iya ngemataka pengawa Malaysia napi pandemik COVID-19, ti nyadi krisis besai enda lama pengudah iya mangku pengawa. Tu nyengkaum ngaga sekeda Perintah Nagang Pemindah, program bejik enggau netapka gaya darurat 2021, ke alai parlimen enggau pengawa bepilih diketuka. Taja pan timbal keterubah perintah iya dipuji raban Gerempung Pengerai Sedunya lalu ngembuan peningkat pemendar setempat ti tinggi, krisis COVID-19 ti majak balat ba taun 2021 narit kritik enggau ngasuh gempung nya enda entap. Kena 16 Ogos 2021, iya ngelengka pangku pengawa pengudah nguji ngulihka baru sukung ari pengari rayat enda mujur. Iya mengkang nyadi Menteri Besai jejaga nyentuk ke ganti nya Ismail Sabri Yaakob udah dipilih kena 21 Ogos 2021. Muhyiddin enda mujur bediri minta pilih nyadi chalun menteri besai ungkup Perikatan Nasional dlaam pengawa bepilih besai 2022. Kena Mach 2023, Muhyiddin ditangkap Komisyen Nagang Penyalah Makai Suap Malaysia nyadika sebagi ari pansik penyalah makai suap ba sekeda dawa ngubah duit enggau salah guna kuasa, lalu nyadika iya nyadi menteri besai ti kedua udah Najib Razak ti deka didawa. Nota Kereban sanding Laman web ke bukai Laman Web Rasmi Sapit Menteri Besai Malaysia Opis Kepala Menteri Johor|Menteri Besar Biography|Tan Sri Muhyiddin Yassin My KMU Johor|Tan Sri Muhyiddin Yassin Johorean Student Society|Persatuan Mahasiswa Anak Johor (PERMAJ)|National University of Malaysia|Universiti Kebangsaan Malaysia (UKM)|Biografi Mantan Menteri Besar Johor